proiect

 **PARLAMENTUL REPUBLICII MOLDOVA**

 **LEGE**

 **pentru modificarea și completarea Legii privind finanțele publice și responsabilității bugetar-fiscale nr.181/2014**

Parlament adoptă prezenta lege organică.

|  |
| --- |
| **Art.1 -** Legea finanțelor publice și responsabilității bugetar–fiscale nr.181/2014 (Monitorul Oficial al Republicii Moldova, 2014, nr.223-230 art.519 ),cu modificările și completările ulterioare, se modifică și se completează după cum urmează: |
| 1. Articolul1 se completează cu alineatul (3) cu următorul cuprins:„(3) Prevederile alineatului (2) din prezentul articolul în partea ce se referă la aprobarea bugetelor nu se aplică pentru autoritățile bugetare independente finanțate de la bugetul de stat.”  |
| 2. Articolul 3, după noțiunea „*autoritate/instituţie bugetară”* se completează cunoțiunea *autoritate bugetară independentă* cu următorul cuprins:„*autoritate bugetară independentă* – autoritate publică, bugetul căreia, conform legii, se aprobă de către Parlament separat și ulterior se include în proiectul bugetului de stat;” |
| 3. La articolul 21 alineatul (1) litera j), cuvintele „monitorizează activitatea” se substituie cu cuvintele „asigură supravegherea activităţii şi eficienţa utilizării patrimoniului” |
| 4. Articolul 35 se completează cu alineatul (3) cu următorul cuprins:“(3) Transferurile cu destinație specială, utilizate contrar destinației, se virează pînă la finele anului bugetar, în mărimea sumei respective, la bugetul de la care au fost primite. În cazul în care, suma transferurilor utilizate contrar destinației, constatată în urma controalelor efectuate de către organele abilitate, nu este virată la bugetul respectiv, aceasta se restabilește în mod forțat prin intermediul relațiilor interbugetare.” |
| 5. Articolul 47, alineatul (1):la litera a), textul „proiectul legii privind limitele macrobugetare pe termen mediu şi” se exclude; |
| la litera b), textul „legea privind limitele macrobugetare pe termen mediu şi” se exclude; |
| la litera c), cuvintele „pînă la 15 august” se substituie cu cuvintele „până la 15 septembrie”. |
|  6. La articolul 48, alineatul (7) va avea următorul cuprins: „(7) Cadrul de cheltuieli cuprinde limitele sectoriale de cheltuieli ale bugetului public naţional şi pe componentele acestuia, inclusiv transferurile interbugetare.” |
| 7. Articolul 49 se abrogă. |
| 8. Articolul 51 se completează cu alineatul (21) cu următorul cuprins:„(21) Bugetul autorității bugetare independente finanțate de la bugetul de stat se aprobă în condițiile legii care reglementează activitatea acesteia.” |
| 9. La articolul 53, alineatul (1) se completează în final cu textul următor:„Proiectul legii anuale a bugetului de stat include bugetele autorităților bugetare independente finanțate de la bugetul de stat adoptate de către Parlament.” |
| 10. Articolul 55 alineatul (5), după cuvîntul „respectiv,” se completează cu cuvintele „sau a legii privind modificarea acesteia,”, iar după cuvîntul „aprobate” se completează cu cuvintele „ ,după caz, modificate,”. |
| 11. La articolul 57, alineatul (2) se completează cu litera c) cu următorul cuprins:„c) volumul transferurilor în bugetul provizoriu urmează a fi aprobate la nivelul celor prevăzute în bugetul de la care se efectuează aceste transferuri;”. |
| 12. La articolul 61, alineatul (5) va avea următorul cuprins:„(5) Modificări ale bugetelor componente ale bugetului public național, în cadrul unui an bugetar:a) pot fi efectuate cel mult două, cu excepția cazurilor prevăzute la art.69 alin.(4);b) de regulă, se adoptă nu mai degrabă de 1 iulie şi nu mai tîrziu de 15 noiembrie.” |
| 13. Articolul 62:la alineatul (2), după cuvintele „de la” se introduce cuvîntul ”/la”; |
| la alineatul (4), textul „în conturile bugetelor componente ale bugetului public naţional,” se exclude; |
| la alineatul (7), cuvintele „bănci comerciale” se substituie cu cuvintele „prestatori de servicii de plată”. |
| 14. La articolul 66, alineatul (2) în final se completează cu cuvintele “ , luînd în considerare datoriile înregistrate la finele anului precedent.”. |
| 15. Articolul 67 se completează cu alineatul (11) cu următorul cuprins:“(11) Autoritățile/instituțiile bugetare vor putea efectua plăți curente, doar după achitarea datoriilor cu termen de achitare expirat.” |
| 16. La articolul 68 alineatul (41), cuvintele „10 zile” se substituie cu cuvintele ” 10 zile lucrătoare”. |
| 17. Articolul 70:la alineatul (1), cuvîntul „bugetare” se exclude; |
| alineatul (3) va avea următorul cuprins:„(3) În cazul instituțiilor bugetare amplasate peste hotarele țării, soldurile mijloacelor bănești înregistrate în conturile acestora la data încheierii anului bugetar, se utilizează în anul bugetar următor în contul finanțării de la buget a alocațiilor aprobate.” |
| 18. Articolul 80:la alineatul (5), textul „suma principală a împrumutului, dobînda şi alte plăţi, penalitatea” se substituie cu textul „penalitatea, dobînda şi alte plăţi, suma principală a împrumutului”; |
| articolul se completează cu alineatele (9) și (10) cu următorul cuprins:„(9) Pentru autoritățile/instituțiile bugetare și alți beneficiari de mijloace bugetare, care nu au prezentat la timp rapoartele privind utilizarea mijloacelor alocate, nu au înlăturat în termenele stabilite încălcările şi neajunsurile depistate, precum şi nu au prezentat alte rapoarte/documente/informaţii solicitate, Ministerul Finanțelor aplică măsuri restrictive cu caracter temporar.(10) Modul de aplicare a sancțiunilor specificate la alin.(9) stabilește printr-un regulament aprobat de către Ministerul Finanțelor.”  |
| **Art.II -** Guvernul, în termen de 3 luni de la data intrării în vigoare a prezentei legi:a) va prezenta Parlamentului propuneri pentru aducerea legislaţiei în vigoare în concordanţă cu prezenta lege; b) va aduce actele sale normative în concordanţă cu prezenta lege. |

 **Președintele Parlamentului**